पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के इलाज के लिए अस्पतालों का सरकार के एस-3 पोर्टल पर पंजीकृत होना जरूरी है। जो अस्पताल इस पर रजिस्टर्ड नहीं है, उसे कोविड संक्रमितों का इलाज बंद करना होगा। शनिवार को सीएमओ डॉ. सुशील माही ने सरकारी आदेशानुसार ये निर्देश जारी कर दिए। अब जिन अस्पतालों का पंजीकरण नहीं है उन्हें मरीजों को सिविल अस्पताल या फिर अन्य पंजीकृत प्राईवेट अस्पताल में शिफ्ट करने होंगे।
अधिकारियों के अनुसार जिले में इस समय 21 अस्पतालों में कोविड इलाज चल रहा है। जबकि रेवाड़ी व कोसली के सरकारी अस्पतालों को मिलाकर कुल 9 ही अस्पताल एस-3 पोर्टल पर पंजीकृत हैं। ऐसे में बाकी 13 अस्पतालों को अपने मरीज दूसरे अस्पतालों में शिफ्ट करने होगे। दरअसल पोर्टल पर पूरे स्टाफ का विवरण और तमाम सुविधाएं होने पर ही इलाज की अनुमति दी जाती है।
पोर्टल पर करें अप्लाई : सीएमओ माही
सीएमओ सुशील माही ने बताया कि कोविड मरीजों को भर्ती करने के लिए एस3 पोर्टल पर आवेदन करें, अनुमति मिलने पर ही अपने अस्पताल में कोविड मरीजों को दाखिल कर सकते हैं। उन्होंने कहा कि जो अस्पताल अधिकृत नहीं है, उनके खिलाफ कार्यवाही की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn